ceb en en de oc de nl en de en en en en en en en nl en fr en en en it nl nb af en en en en nl en en en en af br nl en en en en nl af nl nl nl nl af nl nl nl af af af af af af nl af af nl af nl af nl af nl nl nl nl en en nn de nl sv en en en en nl af af it nl nl nl en tr sv af sv nl nl nl en af tr de en tr nl fi nl en af nl nl nl en hbs_lat tr nl en fi nl nl nl nl nl af nl nl sv fr nl nl en it nl en
Regter boonste hoek “Moet gekeur word” = Dier nog nie geïnspekteer nie en kan nog afgekeur word. Keurder besoek teler 1 X jaar.
Regter boonste hoek “Dier geinspekteer en goedgekeur op …” = Dier op voorkoms deur raskenner goedgekeur.
Land van oorsprong : Heelbo dier self en onder dit dier se voorgeslag. ZA = Suid Afrika of Namibië, DE = Duitsland, AT = Oostenryk, CA = Kanada, FM = Fankryk Montbeliard, FA = Frankryk Abondance.
Pigmentklassifikasie van ooglede van beide oë : O = geen of minder as 50% ooglidpigmentasie, P = gepigmenteerde ooglede (meer as 50%)en B = pigment rondom oë in vorm van ‘brille’. Geen letters = Buitelandse diere of diere wat nie gepunt is nie. Weer eens heelbo dier se eie klassifikasie en onder dit die spesifieke voorouer.
Dier is in hierdie kuddeboekafdeling geregistreer: SP = “Stud Book proper” of ten volle geregistreerd, B = Hulpstamboek B (SP-bul X hulpstamboek A-koei) en A = Hulpstamboek A-koei
Poenskopstatus deur keurder of teler toegeken:  P = Natuurlike poena, S = ‘Scurs’ of los horinkies (word eers vanaf Aug 2007 toegeken – voorheen was hulle P) en PP = Dubbel-poena of homosigoot (hierdie toekenning word deur kantoor gekontroleer en geskied op aansoek van eienaar)
Net op wit sertifikaat = Die datum waarop dié dier op voorkoms deur ‘n raskenner goedgekeur en dus geregistreer is.
Die datum waarop die teelwaardes of BTWs verwerk is (sien 9 hieronder).  LW – sorg altyd dat u die jongste teelwaardes gebruik. Indien sertifikaat ou waardes aandui, kan u die nuutste BTWs só naslaan - kliek hier.
Hier is die teelwaardes of BTWs van die dier. Dit is die beste voorspeller van hoe ‘n dier gaan teel.  Kommentaar hieronder oor die benamings in rooi op die sertifikaat.
Birth = Alhoewel die geboortegewig van ‘n bul as riglyn vir kalwingsprobleme gebruik kan word, is die geboortegewig-teelwaarde wat hier verskyn ‘n baie beter beraming van sy kalwers se gewig, aangesien dit die ouderdom en akondisie van die moeder en gewigte van die familie in ag neem. Hoe laer hierdie syfer, hoe ligter die kalwers. Te lig is egter ook nie wenslik nie, omdat dit met lae groei (ligte speenkalwers) geassosieer word. Raadpleeg dus die ideale teelwaardes van die Simmentaler. Ons verkies ‘n geboortegewig teelwaarde wat nie te laag of te hoog is nie. Onthou – hoe laer die geboortegewig teelwaarde, hoe laer die verwagte geboortegewig. Lees hier meer oor die geboortegewig-teelwaarde.
200 = Die 200-dae gewig of speengewig. ‘n Hoë syfer hier is belangrik vir die teel van swaar speenkalwers. 200-dae is geneties verwant aan 400- en 600-dae gewigte.
400 = Die 400-dae teelwaarde voorspel die jaaroud gewig van sy nageslag en is baie belangrik vir voerkrale. Dit is geneties verwant aan 200- en 600-dae gewigte.
600 = Die 600-dae of finale gewigteelwaarde is belangrik vir voerosprodusente.  Hierdie teelwaarde is geneties verwant aan “Cow” hieronder en word gebruik as die cow-teelwaarde ‘n lae akkuraatheid het . By bulle wat vervangingsverse teel moet oordrewe seleksie vir hoë 600-dae teelwaardes egter vermy word, omdat dit gepaard gaan met ‘n toename in voedingbehoeftes en met hoër geboortegewigte. Hier verkies ons die gemiddelde derde op die persentieltabel.
Cow = Dit is die volwasse koeigewig (MCW = mature cow weight) wat gekoppel is aan koeigrootte en dus onderhouds- of voedingsbehoeftes. Ons streef na vinnige groei tot 400/600 dae en ‘n gemiddelde Cow-teelwaarde (dus middeweg-grootte koeie). ‘n Breë riglyn is dat die cow-teelwaarde verkieslik laer moet wees as die 600-dae teelwaarde.
Milk = Die 200-dae melkteelwaarde is die beste beraming van die dogters se moedereienskappe, waarvan melk die belangrikste is. Suiwelboere moet asb. NIE hierdie teelwaarde vir ‘melk-in-die-emmer’ gebruik nie. Soos in die persentieltabel uitgebeeld, is ‚n té hoë melkteelwaarde weens konstitusieprobleme nie wenslik nie. Hou ook in gedagte dat ‘n Simmentalerbul met ‘n gemiddelde melkteelwaarde net soveel of meer melk sal teel as ‘n vleisrasbul met ‘n hoë melkteelwaarde.
CED = Gemak waarmee die dier se kalwers gebore word – hoe hoër die teelwaarde, hoe beter. Lees hier meer oor die kalwingsgemakteelwaarde.
CEM = Gemak van kalwing van dier se dogters – hoe hoër hoe beter. Ander teelwaardes : Weens ‘n tekort aan spasie op dié sertifikaat word die volgende teelwaardes, indien gemeet, net op die webtuiste en in telersverslae gepubliseer: Die karkaseienskappe, oogspieroppervlakte, marmering, rib- en kruisvetdikte, verkoopbare vleisopbrengs en karkasgewig, sowel as sreproduksie-eienskappe soos skrotumomvang , dragtigheidslengte en dae tot kalwing.
Hierdie persentasie dui die akkuraatheid of betroubaarheid van teelwaarde aan. Hoe hoër hierdie syfer, hoe beter. Aangesien teelwaardes jaarliks deur die toevoeging van meer inligting verander, kan teelwaardes met ‘n lae akkuraatheid nogal baie verander. ‘n Teelwaarde met ‘n lae akkuraatheid is egter ‘n meer akkurate aanwyser van die dier se genetiese waarde as ‘noutydse prestasietoets-indeks of die rou gewig.
Teelwaardes vir (beginnende van bo) vadersvader; vader; vadersmoeder en onderste blokkie moedersvader; moeder en moedersmoeder. By ‘n kalf sonder teelwaarde is die gemiddelde van die vader en moeder se teelwaardes ‘n goeie indikasie van die kalf se genetiese meriete.
Sterre toegeken vir koeie wat in reproduksie- en moedereienskappe uitblink. Minimum getal kalwings is 4 vir *, 5 vir ** en >5 vir ***.
Vadersvader van dier en bokant dit sy ouers, ens.
Vadersmoeder met haar ouers, ens.
Moedersvader met ouers, ens.
Moedersmoeder met haar voorgeslag.
●  Missie & Visie
●  Standaard van Voortreflikheid
●  Vestiging van Kudde
●  Seleksie van Bulle
●  Waardes & Beginsels
●  2017 / 2018 Raad
●  Beleid & Opleiding
●  Beoordelaars, Eksaminatore & Keurders
●  Beginsels van Beoordeling
●  Gepubliseerde Vaars & Rasleiers
© 2003 - 2018 Simmentaler SA